ซับน้ำตาอินเดีย บังกลาเทศ เจอไซโคลนอำพันถล่มยับ สังเวยแล้วเกือบร้อย
อินเดีย บังกลาเทศอ่วม เผชิญไซโคลนอำพัน สร้างความเสียหายยับเยิน ทำให้มีผู้เสียชีวิตเพิ่มเป็นเกือบร้อยรายแล้ว บ้านเรือนพังเสียหายจำนวนมาก ชาวเมืองโกลกาตา 14 ล้านเจอปัญหาไฟฟ้าดับ น้ำท่วมเมืองเมื่อ 21 พฤษภาคม 63 สำนักข่าวรอยเตอร์และบีบีซีรายงานความคืบหน้าอิทธิพลของพายุไซโคลนอำพัน ที่เคลื่อนตัวขึ้นฝั่งถล่มรัฐเบงกอลตะวันตก ชายฝั่งตะวันออกของอินเดีย ก่อนจะเคลื่อนตัวไปยังบังกลาเทศ และได้อ่อนกำลังลงขณะมุ่งหน้าไปยังประเทศภูฏานต่อไปว่าอิทธิพลของพายุไซโคลนกำลังแรงลูกนี้ เป็นเหตุให้มีผู้ประสบภัยในอินเดียและบังกลาเทศเสียชีวิตแล้วอย่างน้อย 82 ศพ อีกทั้งจากฝนที่ตกลงมาอย่างหนัก ยังทำให้เกิดน้ำท่วมเป็นบริเวณกว้างในเมืองโกลกาตา และหลายพื้นที่ในรัฐเบงกอลตะวันตกนอกจากนั้น ความรุนแรงของ พายุไซโคลนอำพัน ซึ่งถือเป็นพายุไซโคลนกำลังแรงที่สุดในรอบสองทศวรรษ ที่ก่อตัวในอ่าวเบงกอล นับตั้งแต่เกิดซุปเปอร์ไซโคลนในปี 1999 ยังได้ทำให้ต้นไม้หักโค่นหลายพันต้น บ้านเรือนพังเสียหายจำนวนมาก เสาไฟฟ้าโทรศัพท์ล้มระเนระนาด หม้อแปลงไฟฟ้าระเบิดจนทำให้ชาวเมืองโกลกาตา เมืองใหญ่สำคัญในรัฐเบงกอลตะวันตก ที่จำนวนประชากร 14 ล้านคน ต้องใช้ชีวิตท่ามกลางความมืดภายในบ้านเรือน เนื่องจากไฟฟ้าดับ.
อินเดีย บังกลาเทศอ่วม เผชิญไซโคลนอำพัน สร้างความเสียหายยับเยิน ทำให้มีผู้เสียชีวิตเพิ่มเป็นเกือบร้อยรายแล้ว บ้านเรือนพังเสียหายจำนวนมาก ชาวเมืองโกลกาตา 14 ล้าน เจอปัญหาไฟฟ้าดับ น้ำท่วมเมือง
ไซโคลนอำพัน,ข่าวเด่น,ไซโคลนอำพันถล่มอินเดีย,ซุปเปอร์ไซโคลนอำพัน,บังกลาเทศ,อินเดีย,เบงกอลตะวันตก